Presidensie maak April-grap oor nuwe ministers | Maroela Media
Mac Maharaj, woordvoerder van die presidensie, het die verklaring uitgestuur. Foto: Flickr/GovernmentZA
Die presidensie het in 'n verklaring aangekondig dat Essop Pahad aangestel is as minister in die presidensie vir openbare deelname, Charles Nqakula as minister van paaie en verkeersake en Zizi Kodwa as adjunkminister vir maatskaplike samehorigheid en nasiebou.
Die verklaring het joernaliste omtrent laat bontstaan en verskeie mediahuise het die aankondiging as nuus publiseer. Dit het egter later aan die lig gekom dat dit slegs 'n Aprilgekkedag-grap was en die verklaring is van die presidensie se webtuiste verwyder.
Pahad was van 1999 tot 2008 minister in die presidensie. Nqakula is 'n voormalige minister van verdediging. Kodwa is woordvoerder van die ANC.
Sou nie eintlik 'n noemenswaardige verskil gemaak het aan die produktiwiteit van die kabinet.
Haha, ja-nee Peet, en hulle jaag ook soveel nonsies aan dat niks mens sal verbaas nie, ek dink baie het nie eers gedink dat dit n April-grappie is nie, hulle het al die hulp en ondersteuning nodig wat hulle kan kry.